ຄຳຖະແຫຼງ ຂອງທ່ານ Trump ທີ່ຈະຖອນ ກຳລັງ ສຫລ ຈາກເອເຊຍ ພາໃຫ້ ມີຄວາມກັງວົນ
ການໃຫ້ຄວາມເຫັນ ຂອງທ່ານ Trump ກ່ຽວກັບການຖອນກຳລັງ ຂອງສະຫະລັດ ອອກຈາກເກົາຫຼີ ແລະຍີ່ປຸ່ນ ພາໃຫ້ເກີດ ມີຄວາມເປັນຫ່ວງກັງວົນ.
ໄດ້ມີການສະແດງຄວາມຕື່ນຕົກໃຈ ຫລັງຈາກການໃຫ້ຄວາມເຫັນເທື່ອຫລ້າສຸດ ຂອງຜູ້ ຖືກສະເໜີໃຫ້ເປັນຜູ້ສະໝັກປະທານາທິບໍດີສະຫະລັດຂອງພັກຣີພັບລິກັນ ທີ່ໄດ້ຕັ້ງຄຳ ຖາມ ກ່ຽວກັບຄວາມຈຳເປັນ ທີ່ຈະຮັກສາກຳລັງທະຫານສະຫະລັດເກືອບ 80,000 ຄົນ ຢູ່ຕາເວັນອອກສຽງເໜືອເອເຊຍ ໃນການໃຫ້ສຳພາດແກ່ໜັງສືພິມ  ນັ້ນ ທ່ານ Donald Trump ກ່າວວ່າ ການມີໜ້າຂອງກຳລັງທະຫານສະຫະລັດໃນເກົາຫລີໃຕ້ “ບໍ່ໄດ້ຄໍ້າປະກັນວ່າ ພວກເຮົາຈະມີສັນຕິພາບ” ຢູ່ໃນແຫຼມເກົາຫລີ ແລະທ່ານໄດ້ຕັ້ງຄຳຖາມວ່າ “ແມ່ນຫຍັງທີ່ພວກເຮົາ ຈະໄດ້ຮັບ ເພື່ອເປັນການຕອບແທນ” ຈາກການມີກອງທະຫານ ເຮືອບິນ ກຳປັ່ນ ແລະຖານທັບຕ່າງໆຢູ່ໃນຍີ່ປຸ່ນ ສະຫະລັດເປັນພັນທະມິດມາເປັນເວລາດົນນານກັບ ຍີ່ປຸ່ນ ແລະເກົາຫລີໃຕ້ໃນການປ້ອງກັນເຂົາເຈົ້າ ຖ້າຫາກເຂົາເຈົ້າຖືກໂຈມຕີ ແລະອົງປະກອບທີ່ສຳຄັນໃນນະໂຍບາຍຕ່າງປະເທດຂອງລັດຖະບານ Obama ແມ່ນຍຸດທະສາດໃນການຫັນໄປສູ່ເຂດເອເຊຍ ທີ່ທ່ານ Trump ຊຶ່ງປາກົດວ່າ ມີຄວາມຕ້ອງການຢາກຈະ ຕ່າວປີ້ນນັ້ນ “ມັນເປັນການຕື່ນຕົກໃຈທີ່ສຸດສຳລັບທ່ານ” ທີ່ໄດ້ຍິນຜູ້ສະເໜີຊື່ໃຫ້ເປັນຜູ້ສະໝັກປະທາ ນາທິບໍດີຢູ່ໃນພັກການເມືອງສຳຄັນກ່າວໃນສິ່ງເຫລົ່ານີ້ ນັ້ນຄືຄຳເວົ້າຂອງ ອະດີດຮອງປະທານາທິບໍດີ Walter Mondale ທີ່ສັງກັດພັກເດໂມແຄຣັດ ຜູ້ທີ່ເຄີຍຮັບໜ້າທີ່ເປັນເອກ ອັກ ຄະລັດຖະທູດສະຫະລັດປະຈຳຍີ່ປຸ່ນແຕ່ປີ 1993 ຫາປີ 1996 ໄດ້ກ່າວຕໍ່ວີໂອເອວ່າ “ມັນເປັນເວລາໃນການຕື່ນຕົກໃຈທີ່ສຸດໃນປະຫວັດສາດອາເມຣິກັນ ” ທ່ານ Trump ໃນການໃຫ້ສຳພາດແກ່ໜັງສືພິມ ຍັງກ່າວອີກວ່າ “ບາງທີ່ທ່ານອາດຈະມີ ການທ້ອນໂຮມເກົາຫລີ” ຖ້າຫາກກຳລັງທະຫານ ສະຫະລັດ ໄດ້ຖອນອອກຈາກແຫລມເກົາຫລີ ຫລັງຈາກປີ 1953 ຊຶ່ງໄດ້ມີການສະຫງົບເສິກຢຸດການນອງເລືອດ ແລະຄວາມເສຍຫາຍຮ້າຍແຮງຈາກສົງຄາມເປັນເວລາສາມປີ “ມັນເປັນການໂງ່ເງົ່າທີ່ໄດ້ຄິດວ່າ ພວກເຮົາຄວນອອກຈາກທີ່ນັ້ນ ແລະປະເທດດັ່ງກ່າວ ອາດທ້ອນໂຮມເຂົ້າກັນ ” ນາຍພົນເບ້ຍບຳນານ John Wickham Jr ທີ່ໄດ້ບັງຄັບບັນຊາກຳລັງທະຫານສະຫະລັດໃນເກົາຫຼີແຕ່ປີ 1979 ຫາປີ 1982 ກ່າວວ່າ “ມັນອາດໄດ້ທ້ອນໂຮມກັນໂດຍສົງຄາມ ແລະມັນອາດເປັນລັດບໍລິວານຂອງຈີນ” ນາຍພົນ Wickham ກ່າວຕໍ່ ວີໂອເອວ່າ ໃນຂະນະທີ່ທ່ານເປັນຜູ້ບັງຄັບບັນ ຊາຢູ່ແຫລມເກົາຫລີ ໃນເວລາທີ່ມີການລອບສັງຫານ ປະທານາທິບໍດີເກົາຫລີໃຕ້ ທ່ານ Park Chung-hee “ເກົາຫລີເໜືອໄດ້ວາງແຜນໂຈມຕີເກົາຫລີໃຕ້ອີກ ໂຊກດີທີ່ພວກເຮົາສາມາດສະກັດກັ້ນການໂຈມຕີດັ່ງກ່າວ ທີ່ເຮັດໃຫ້ເກົາຫລີຍັງ ເປັນປະເທດທີ່ເສລີຢູ່ ”